રાષ્ટ્રપતિ ભવનની અંદરની પરેડ સાથે શરૂ થતી ફિલ્મમાં તરત જ હીરો બાઇક પર આવે છે અને ઇન્ડિયા ગેટની સામે આત્મવિલોપન કરી લે છે. એ પછી એવી અસહ્ય અવસ્થામાં પણ તે વિશ્વનું સૌથી લાંબું ડાઇંગ-ડિક્લેરેશન આપે છે અને એ પણ મીડિયાને, જે આ ફિલ્મની સ્ટોરી છે. ચાર લંગોટિયા મિત્રો દેવ (મોહિત મારવાહ), દેવી (કિયારા અડવાણી), ગૌરવ (વિજેન્દર સિંહ) અને આદિત્ય ઉર્ફે હગ્ગુ (અર્ફી લાંબા). એ ચારેયમાં ગૌરવ એટલે કે વિજયેન્દર દિલ્હીના કોઈ મંત્રીનો દીકરો છે એટલે ફાટીને ધુમાડે ગયેલા એ ચારેય દોસ્તારો મોંઘીદાટ ગાડીમાં રખડે છે, દારૂ પીએ છે અને આપણા કાને બહેરાશ આવી જાય એવાં ગીતો ગાય છે.